Rhasidat Adeleke

Rhasidat Adeleke (Dublin, 2002ko abuztuaren 29a) Irlandako atleta esprinter bat da. 400 metrotako distantzian espezializaturik dago eta Irlandako errekorrak hautsi izan ditu. 

 Biografia 
Dublingo Tallaght auzoan jaio zen. Gurasoak joruba etniakoak dira, Nigeria mendebaldeko Oyo estatukoak. Rhasidat Adekele Tallaght Athletic Club-eko kidea da oraindik ere.

14 urte zituela Irlandako eskolartekoan sprinta irabazi zuen eta hilabete beranduago Europako Gazteen Olinpiar Jokoetan zilarrezko domina eskuratu zuen 200 metrotako finalean. 2018an 18 urtez azpiko Europako txapelketan txapelduna izan zen eta bigarrena 20 urtez azpiko munduko txapelketan, 4x100m proban.

2021ean Europako 20 urtez azpiko txapelketan urrezko bi domina eskuratu zituen 100 eta 200 metrotan. Urte horretan Texasko Unibertsitatean ikasketak egitera joan zen eta Estatu Batuetako Unibertsitate mailako lehiaketatan emaitza bikainak izan zituen, urterik onena 2023 izan zuen. Unibertsitate mailan jarraitzeko aukerari uko egin eta profesional bihurtu zen.

2024an Bahametan errelebo txapelketak egin ziren, eta Irlandako 4x400m taldeak brontzea lortu zuenez Olinpiar Jokoetarako sailkatu zen. Ekainean jokatu ziren Europako txapelketatan urrezko domina bat eta zilarrezko bi jaso zituen. Parisko Olinpiar Jokoetan dominak lortzear izan zen, 400 metrotan eta 4x400 metrotan laugarren postuan gelditu baitzen.

 Nazioarteko emaitzak 
260px|thumb|Irlandako 4x400m errelebo talde mistoa, 2024an.
Olinpiar JokoakUrteaLekuaDominaProba2024Paris 4.a400m2024Paris 4.a4x400mMunduko Errelebo txapelketaUrteaLekuaDominaProba2024Nassau 4x400m mistoaEuropako TxapelketakUrteaLekuaDominaProba2024Erroma 4x400m mistoa2024Erroma 400m 2024Erroma 4x400m 

 Erreferentziak 

 Kanpo estekak 

Kategoria:Dublindarrak
Kategoria:Irlandako atletak
Kategoria:Lasterkariak
Kategoria:2024ko Udako Olinpiar Jokoetako atletak